Goli otok

Goli otok je ostrvo u hrvatskom dijelu Jadranskog mora, i smješten je između sjeveroistočnog dijela ostrva Raba i obale. Goli otok je neplodan i nema stalnih stanovnika. Sjeverni dio ostrva nema vegetacije, dok na južnoj strani ima malo vegetacije i nekoliko uvala.

 Historija 
Sve do Prvog svjetskog rata na Golom otoku nije bilo nikakvih naselja, kada je Austro-Ugarska napravila logor za ruske zarobljenike sa istočnog fronta. Poslije Drugog svjetskog rata socijalistička Jugoslavija pretvorila je 1949. Goli otok u strogi zatvor gdje su isključivo bili zatvarani politički zatvorenici. Nisu svi poticali iz komunističkih redova: bilo je među njima i hrvatskih, albanskih, makedonskih i drugih antikomunista i nacionalista. Ovaj zatvor je bio u rukama federalne vlade sve do 1956. godine, kada prelazi u nadležnost SR Hrvatske. Dok je bio u nadležnosti SR Hrvatske, zatvor na Golom otoku je uglavnom smještao političke zatvorenike, ali poslije su bile zatvarane i osobe koje su počinila kriminalna djela (krađe, ubistva i slično), a ponekad su bili zatvarani i maloljetni delikventi.

Zatvorenici si bili prisiljavani na teški fizički rad u kamenolomu, bez obzira na vremenske prilike: ljeti pri visokim temperaturama kao i zimi u hladnoj buri. Zatvorenici su bili povremeno premlaćivani i maltretirani od strane čuvara. Zatvor je prestao raditi 1988. godine, a godinu poslije, 1989, biva potpuno napušten.

Goli otok danas posjećuju turisti, te pastiri sa ostrva Raba koji ponekad dovoze ovce na ispašu.
 Reference

Kategorija:Ostrva u Hrvatskoj
Kategorija:Ostrva u Jadranskom moru